Document ID: 32012R0506

VYKONÁVACIE NARIADENIE KOMISIE (EÚ) č. 506/2012
zo 14. júna 2012,
ktorým sa do Registra chránených označení pôvodu a chránených zemepisných označení zapisuje názov [Kraški pršut (CHZO)]
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
keďže:
(1)
V súlade s článkom 6 ods. 2 prvým pododsekom a podľa článku 17 ods. 2 nariadenia (ES) č. 510/2006 bola žiadosť o zápis názvu „Kraški pršut“ do registra, ktorú predložilo Slovinsko, uverejnená v Úradnom vestníku Európskej únie (2).
(2)
V súlade s článkom 7 nariadenia (ES) č. 510/2006 Taliansko oznámilo Komisii 29. marca 2010 námietku odôvodnenú v zmysle článku 7 ods. 3 písm. a) a písm. c) nariadenia (ES) č. 510/2006. Listom zo 14. júna 2010 Komisia vyzvala zainteresované strany, aby pristúpili k príslušným vzájomným konzultáciám.
(3)
Medzi Slovinskom a Talianskom došlo v lehote šesť mesiacov k dohode, ktorú oznámili Komisii 9. novembra 2010. Dohoda sa vzťahovala na zmeny a doplnenia pôvodnej špecifikácie, a najmä na zrušenie dediny Štanjel.
(4)
Toto zrušenie sa dotýka vymedzenej zemepisnej oblasti, a preto ho nemožno považovať za zanedbateľné.
(5)
V súlade s článkom 7 ods. 5 druhým pododsekom nariadenia (ES) č. 510/2006 Komisia musí pristúpiť k novému preskúmaniu podľa článku 6 ods. 1 uvedeného nariadenia.
(6)
Žiadosť o zápis názvu „Kraški pršut“, zmenená a doplnená na základe dohody medzi Slovinskom a Talianskom, bola v tejto súvislosti opäť uverejnená v Úradnom vestníku Európskej únie (3).
(7)
Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,
PRIJALA TOTO NARIADENIE:
Článok 1
Názov uvedený v prílohe k tomuto nariadeniu sa zapisuje do registra.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. júna 2012

Labels: 3
17
18